# V N Ú T O R N Ý P O R I A D O K

#  ŠKOLSKÉHO KLUBU DETÍ

**1. R i a d e n i e a  o r g a n i z á c i a  Š K D**

* Školský klub detí riadi riaditeľ školy.
* Výchovno-vzdelávaciu činnosť organizuje vychovávateľ.
* Riaditeľ školy určuje počet oddelení podľa počtu prihlásených žiakov na pravidelnú dochádzku.
* V oddelení ŠKD môže byť zapísaných najmenej 15 a najviac podľa rozhodnutia riaditeľa školy, trvalo dochádzajúcich žiakov na celý čas pobytu v ŠKD.

## P r e v á d z k a  Š K D

* Školský klub je v prevádzke spravidla celý školský rok, okrem dní pracovného pokoja a štátnych sviatkov denne od 6,30 hod. do 16,30 hod.
* Počas školských prázdnin je prevádzka v ŠKD, na základe rozhodnutia riaditeľa školy
* ŠKD sa riadi režimom dňa, ktorý je súčasťou vnútorného poriadku ŠKD.

 **3. Z a r a ď o v a n i e ž i a k o v**

* Žiaci sa do ŠKD zaraďujú vždy na jeden školský rok, na základe písomnej žiadosti podanej zákonnými zástupcami. Spravidla ju rodičia vypisujú pri zápise so I. ročníka.
* O prijatí dieťaťa do ŠKD vydá riaditeľ školy písomné rozhodnutie. Do ŠKD sa prednostne zaraďujú žiaci na pravidelnú dochádzku, ktorých rodičia sú zamestnaní.
* Zaraďujú sa do oddelení spravidla podľa veku, prípadne podľa počtov prihlásených detí z danej tried do ŠKD.

 **4. V ý c h o v n o - v z d e l á v a c i a  č i n n o s ť**

* Výchovno-vzdelávacia činnosť v ŠKD je zameraná na činnosť oddychového, rekreačného a záujmového charakteru a na prípravu na vyučovanie, ktorá sa uskutočňuje v oddeleniach ŠKD.
* Výchovno-vzdelávacia činnosť sa uskutočňuje podľa základného výchovného dokumentu - Výchovného programu ŠKD
* Vychovávateľky plnia úlohy vyplývajúce z výchovných štandard, ktoré obsahujú súbor požiadaviek na osvojenie si vedomostí, zručností a schopností, ktoré majú deti získať, aby mohli nadväzovať na vedomosti, zručnosti a schopnosti získané vo výchovno-vzdelávacej činnosti v škole.
* Výchovné osnovy sú súčasťou výchovných programov. Vymedzujú výchovnovzdelávacie ciele, obsah a rozsah oblastí výchovy podľa výchovného plánu, ciele, obsah a rozsah oblastí výchovy podľa výchovného plánu.
* Počas jedného týždňa sa vystriedajú všetky TOV:
* Prírodovedno-environmentálna
* Esteticko-výchovná
* Telovýchovná, zdravotná a športová
* Spoločensko-vedná
* Pracovno-technická
* Vzdelávacia
* Záujmová činnosť - TOV sa uskutočňuje i v záujmových krúžkoch školy.
* V oblasti rekreačného charakteru – vychádzkami, športom a cvičením umožniť žiakom čo najviac voľného času stráviť pohybom na čerstvom vzduchu a takto sa starať o dobrý telesný rozvoj žiakov.
* V čase určenom na prípravu na vyučovanie si žiaci podľa pokynov starostlivo vypracujú úlohy, opakujú učivo.
* V rámci činnosti v ŠKD sa organizujú rôzne kultúrne a iné podujatia. Vstupné hradia rodičia.
* Súčasťou výchovno-vzdelávacej činnosti je aj stravovanie žiakov. Žiaci prichádzajú do jedálne čistí, slušne sa správajú a správne stolujú. Po skončení obeda celé oddelenie odchádza z jedálne spoločne.
* Na záujmovú a rekreačnú činnosť v ŠKD sa môže využívať aj špeciálna učebňa, dielňa, ihrisko a iné objekty školy.
* V ŠKD sa dodržujú princípy výchovy a vzdelávania - vyváženého rozvoja všetkých stránok osobnosti dieťaťa, zákazu používania všetkých foriem telesných trestov a sankcií vo výchove a vzdelávaní.
* Cieľom výchovy a vzdelávania je umožniť dieťaťu získať kompetencie, a to najmä v oblasti komunikačných schopností, ústnych spôsobilostí a písomných spôsobilostí, využívania informačno-komunikačných technológií, komunikácie v štátnom jazyku, materinskom jazyku a cudzom jazyku, matematickej gramotnosti a kompetencie v oblasti technických prírodných vied a technológií, k celoživotnému učeniu, sociálne kompetencie a občianske kompetencie, podnikateľské schopnosti a kultúrne kompetencie, naučiť sa správne identifikovať a analyzovať problémy a navrhovať ich riešenia a vedieť ich riešiť, rozvíjať manuálne zručnosti, tvorivé, umelecké psychomotorické schopnosti, aktuálne poznatky a pracovať s nimi, posilňovať úctu k rodičom a ostatným osobám, ku kultúrnym a národným hodnotám a tradíciám štátu, ktorého je občanom, k štátnemu jazyku, k materinskému jazyku a k svojej vlastnej kultúre, získať a posilňovať úctu k ľudským právam a základným slobodám a zásadám ustanoveným v Dohovore o ochrane ľudských práv a základných slobôd, naučiť sa kontrolovať a regulovať svoje správanie, starať sa a chrániť svoje zdravie

vrátane zdravej výživy a životné prostredie a rešpektovať všeľudské etické hodnoty, získať všetky informácie o právach dieťaťa a spôsobilosť na ich uplatňovanie.

1. **R e ž i m d ň a  v  Š K D**

Počas dňa sa v školskom klube striedajú činnosti :

* Odpočinková činnosť
* Samoobslužná a spoločensko-prospešná činnosť
* Rekreačná činnosť
* Záujmové činnosti /TOV/
* Príprava na vyučovanie
* Rekreačná činnosť

**6. D o c h á d z k a  ž i a k o v**

* Rozsah dennej dochádzky, spôsob odchodu detí, prípadne záujmovú činnosť mimo ŠKD uvedie rodič na Žiadosti o prijatie dieťaťa do ŠKD. Prípadné zmeny v dochádzke a spôsobe odchodu oznamuje rodič písomne.
* Aby sa nenarúšala výchovno-vzdelávacia činnosť, doporučuje sa, aby dieťa zotrvalo v ŠKD do skončenia záujmových činností. Ak to nie je v Osobnom spise uvedené inak, z ŠKD sa dieťa uvoľní len na základe písomného oznámenia rodičov. Žiaka možno v priebehu školského roka kedykoľvek prihlásiť a odhlásiť z ŠKD. Odhlasujúcim sa deťom zaplatený poplatok však nie je možné vrátiť.

 **7. S t a r o s t l i v o s ť o  z d r a v i e a  b e z p e č n o s ť ž i a k o v**

* Za bezpečnosť žiakov počas ich celého pobytu v ŠKD i na podujatiach mimo školy / Knižnica, výlety .../ zodpovedá príslušná vychovávateľka.
* Prechod žiakov do ŠK v rámci školy zabezpečuje vychovávateľka.
* Počas konania popoludňajšieho vyučovania – nepovinných predmetov i náboženstva, vyučujúci preberajú detí od vychovávateľky do svojej zodpovednosti a po skončení podľa dohody s rodičom, dieťa uvoľňujú domov, alebo odovzdávajú vychovávateľke.
* Pri hrách a iných činnostiach je vychovávateľka povinná poučiť žiakov o bezpečnosti.
* Pri činnostiach organizovaných mimo objektu ŠKD môže mať vychovávateľka najviac 25 detí.
* V prípade úrazu poskytne vychovávateľka prvú pomoc, oznámi ho vedeniu školy a napíše o ňom záznam.
* Nosenie drahých a nebezpečných predmetov do ŠKD je zakázané.
* Dieťa musí mať počas pobytu v ŠKD prezuvky a hygienické vrecúško. Žiaci musia mať svoje osobné veci /vrchné ošatenie, prezuvky, topánky/ označené pre prípad odcudzenia.
* Straty z priestorov ŠKD u poisteného žiaka vybavuje vychovávateľka v spolupráci s rodičmi a vedením školy.
* Pri vychádzkach, výletoch a iných podujatiach mimo objektu ŠKD zodpovedá za deti vychovávateľka až do ich rozchodu pred objektom ŠKD.
* Z miesta konania môže byť žiak uvoľnený len na základe písomného súhlasu rodičov.
* Ak zistí vychovávateľka u žiaka ochorenie, upovedomí o tom rodičov.

 **8. P r í s p e v o k  n a  ú h r a d u  z a  p o b y t ž i a k a v  ŠKD**

* Príspevok na úhradu za pobyt žiaka v ŠKD je od 8,50 € na jedného žiaka za mesiac. Príspevok sa uhrádza vopred do 10. dňa príslušného kalendárneho mesiaca,

ktorý predchádza kalendárnemu mesiacu, za ktorý sapríspevok uhrádza. Najneskôr však do konca mesiaca (okrem septembra, kedy sa uhrádza poplatok podľa pokynov vedenia.

* Poplatok sa platí nezávisle od času a počtu dní, ktoré dieťa strávi v ŠKD
* Ak rodič odhlási dieťa z ŠKD v priebehu mesiaca, nemá nárok na vrátenie poplatku.
* Riaditeľ školy môže rozhodnúť o odpustení príspevku, ak zákonný zástupca predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu a odovzdá dokumenty podľa zákona.
* Spôsob úhrady za pobyt žiaka v ŠK sa uskutočňuje nasledovne :

- vychovávateľka ŠKD vyberie od zákonného zástupcu stanovený poplatok, vyplní príjmový lístok pre rodičov (zákonného zástupcu) a  odovzdá celú sumu aj so zoznamom detí hospodárke školy, ktorá peniaze poukáže na účet školy.

* Pokiaľ zákonný zástupca neuhradí stanovený príspevok za pobyt žiaka v ŠKD a boli využité všetky primerane dostupné spôsoby na zabezpečenie úhrady, rozhodne vedenie školy a ŠKD o vyradení z klubu.

**9. D o k u m e n t á c i a  ŠKD :**

- Plán práce ŠKD / je súčasťou plánu školy/

- Výchovný program ŠKD

- Výchovný plán ŠKD

- Triedna kniha

- Osobný spis dieťaťa

- Vnútorný poriadok detí v ŠKD

- Plán výchovno-vzdelávacej činnosti

b) Ďalšia dokumentácia :

- Žiadosť o prijatie dieťaťa do ŠKD

- Rozhodnutie o prijatí dieťaťa do ŠKD

- Školský priadok ŠKD

- Prevádzkový poriadok ŠKD

- Plán MZ

- Zápisnice z MZ

 10.09.2019 Vypracovala: Mgr. Gloszová